Document ID: 32011R0618

REGOLAMENT TA’ IMPLIMENTAZZJONI TAL-KUMMISSJONI (UE) Nru 618/2011
tal-24 ta’ Ġunju 2011
li jirtira s-sospensjoni tat-tressiq ta’ applikazzjonijiet għal liċenzji tal-importazzjoni għall-prodotti taz-zokkor taħt il-kwota tariffarja 09.4380
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (“ir-Regolament Waħdieni dwar l-OKS”) (1),
Wara li kkunsidrat ir-Regolament tal-Kummissjoni (KE) Nru 891/2009 tal-25 ta’ Settembru 2009 li jiftaħ u jipprovdi għall-amministrazzjoni ta’ ċerti kwoti tariffarji tal-Komunità fis-settur taz-zokkor (2), u b’mod partikulari l-Artikolu 5(2) tiegħu,
Billi:
(1)
Ir-Regolament ta’ Implimentazzjoni tal-Kummissjoni (UE) Nru 302/2011 tat-28 ta’ Marzu 2011 li jiftaħ kwota tariffarja eċċezzjonali għal ċerti kwantitajiet ta’ zokkor għas-sena tas-suq 2010/11 (3) jissospendi d-dazji tal-importazzjoni għaz-zokkor għal kwantità ta’ 300 000 tunnellata li jaqgħu taħt in-NM 1701 u bin-numru tal-ordni 09.4380.
(2)
It-tressiq tal-applikazzjonijiet għal-liċenzji tal-importazzjoni li jikkonċernaw in-numru tal-ordni 09.4380 ġie sospiż mill-20 ta’ April 2011 bir-Regolament ta’ Implimentazzjoni tal-Kummissjoni (UE) Nru 393/2011 tad-19 ta’ April 2011 li jiffissal-koeffiċjent tal-allokazzjoni għall-ħruġ ta’ liċenzji tal-importazzjoni li għalihom tressqet applikazzjoni mill-1 sas-7 ta’ April 2011 għal prodotti taz-zokkor fil-kuntest ta’ ċerti kwoti tariffarji u li jissospendi t-tressiq ta’ applikazzjonijiet għat-tali liċenzji (4), skont ir-Regolament (KE) Nru 891/2009.
(3)
Ir-Regolament ta’ Implimentazzjoni tal-Kummissjoni (UE) Nru 589/2011 tal-20 ta’ Ġunju 2011 li jemenda r-Regolament ta’ Implimentazzjoni (UE) Nru 302/2011 li jiftaħ kwota tariffarja eċċezzjonali tal-importazzjoni għal ċerti kwantitajiet ta’ zokkor fis-sena tas-suq 2010/11 (5) żied b’200 000 tunnellata l-kwantitajiet li għalihom id-dazji tal-importazzjoni li jaqgħu taħt in-nomenklatura NM 1701 u bin-numru tal-ordni 09.4380 għandhom jiġu sospiżi sat-30 ta’ Settembru 2011.
(4)
Is-sospensjoni tal-applikazzjonijiet għandha għalhekk tiġi rtirata.
(5)
Il-Kumitat ta’ Ġestjoni għall-Organizzazzjoni Komuni tas-Swieq Agrikoli ma tax l-opinjoni tiegħu fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Is-sospensjoni stipulata bir-Regolament ta’ Implimentazzjoni (UE) Nru 393/2011 tat-tressiq ta’ applikazzjonijiet għal liċenzji tal-importazzjoni għan-numru tal-ordni 09.4380 mill-20 ta’ April 2011 qed tiġi irtirata.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-24 ta’ Ġunju 2011.

Labels: 3
17